บทเรียนเรือระเบิด
จากกรณีเรือสปีดโบ๊ต คิงโพไซดอน 959 ของบริษัท แอปเปิ้ล ทริป จำกัด ที่ประสบเหตุ เครื่องยนต์ระเบิด ไฟลุกไหม้ มีนักท่องเที่ยวชาวจีนได้รับบาดเจ็บที่เกาะพีพีเล ม.7 ต.อ่าวนาง อ.เมือง จ.กระบี่,หลายฝ่ายวิ่งเต้นไปตามกัน หาสาเหตุเกิดจากอะไร หาคนรับผิดชอบ ต่างฝ่ายต่างปัดความรับผิดชอบ,กลายเป็นปัญหาเดิมๆ พอมีเหตุเกิดขึ้น หน่วยงานเกี่ยวข้องเข้ามา วางมาตรการเข้มข้น จนบางครั้งเกิดเหตุทำจริงไม่ได้ แต่เวลาผ่านไปไม่นาน หย่อนยานเหมือนเดิม แล้วมีเหตุเกิดขึ้นในรูปแบบเดิมๆ,สุดท้ายแก้อะไรไม่ได้,ความปลอดภัยในชีวิตและทรัพย์สินของนักท่องเที่ยวเป็นเรื่องใหญ่มีผลกระทบต่อความเชื่อมั่นการท่องเที่ยว ตำรวจท่องเที่ยวเห็นปัญหา ปล่อยไว้ไม่ได้ แม้ยังสรุปสาเหตุไม่ได้ แต่ไม่ควรเกิดขึ้นอีก,พล.ต.ต.สุรเชษฐ์ หักพาล รอง ผบช.ทท. พ.ต.อ.อาชยน ไกรทอง รอง ผบก.บก.ทท.1 พ.ต.อ.นิธิธร จินตกานนท์ รอง ผบก.สปพ. พร้อม นายจิรุตม์ วิศาลจิตร อธิบดีกรมเจ้าท่า ได้เดินทางมาตรวจจุดเกิดเหตุ ร่วมหารือกับทางจังหวัด และผู้ประกอบการเรือสปีดโบ๊ต โดยมีผู้ว่าราชการจังหวัดกระบี่ เป็นประธาน,พบตัวเลขการเกิดอุบัติเหตุ 5 ครั้ง ในรอบปีที่ผ่านมาของจังหวัดกระบี่ แต่มีเพียงครั้งเดียวที่เป็นเหตุระเบิดกลางทะเล สาเหตุส่วนหนึ่งน่าจะมาจากความรู้และประสบการณ์ หรือความประมาทของนายท้ายเรือ,กรมเจ้าท่า ได้เสนอให้เพิ่มอายุของนายท้ายเรือจาก 18 ปี เป็น 20 ถึง 22 ปี และเพิ่มความเข้มในการสอบใบประกาศนายท้ายเรือ,ตำรวจท่องเที่ยววางมาตรการป้องกันการเกิดเหตุซ้ำ และกำชับการดูแลชีวิตและทรัพย์สินนักท่องเที่ยว เน้นสร้างจิตสำนึกผู้ประกอบการให้ความสำคัญ ความปลอดภัยของนักท่องเที่ยว,ไม่ปล่อยให้นายท้ายเรือที่ไม่มีใบอนุญาต ขาดประสบการณ์มาขับเรือ,นายจ้าง ผู้ประกอบการ ลดค่าจ้างที่แพงลงมา ไม่สนใจนักท่องเที่ยว,หวังแค่ผลกำไร,เป็นความใส่ใจของ พล.ต.ต.สุรเชษฐ์ ลงพื้นที่ ทำความเข้าใจกับผู้ประกอบการ หน่วยงานเกี่ยวข้อง,หามาตรการร่วมกัน แก้ปัญหาต้นตอสาเหตุของอุบัติเหตุที่เกิดจากนายท้ายเรือบางคนที่ขาดประสบการณ์ และนายจ้างบางรายที่คิดแค่ผลประโยชน์ แต่ไม่ได้คำนึงถึงผลกระทบที่จะเกิดขึ้นกับประเทศ,เวลาเกิดเหตุทุกหน่วยเกี่ยวข้องคิดหาทางช่วยกันคิดร่วมกัน แก้ไขที่ต้นเหตุ ไม่ใช่ปลายเหตุ,ไม่ปล่อยทิ้งปัญหา ไม่โยนความผิดคนอื่น,แบบนี้นักท่องเที่ยวอุ่นใจ.,เพลิงพยัคฆ์,pluengpayak@thairath.co.th, 
จากกรณีเรือสปีดโบ๊ต คิงโพไซดอน 959 ของบริษัท แอปเปิ้ล ทริป จำกัด ที่ประสบเหตุ เครื่องยนต์ระเบิดไฟลุกไหม้ 
สปีดโบ๊ตระเบิด,อ่าวนาง,กระบี่,เลขที่1วิภาวดี,เพลิงพยัคฆ์